《崇德县簿冷世修招饮》
宋代·赵公豫

早衙已放又清歌，文采风流孰若何。别圃娱情多典册，疏篱适兴杂藤萝。

秋容包灿迷鸿雁，园菊英含续芰荷。饱德霏霏谈论爽，如观大匠斧高柯。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。